open-index/open-wikipedia-markdown huggingface dataset:
Polaråret 1935

## Ekspedisjoner

### Arktis
*

### Antarktis
*Richard E. Byrds andre ekspedisjon til Antarktis, 1933–35.
* Britiske Discovery Investigations gjennomfører undersøkelser med forskningsskipene RRS «Discovery II» og RRS «William Scoresby».
*British Graham Land Expedition 1934–37 under ledelse av John Riddoch Rymill.
*Thorshavn-ekspedisjonen 1934–35 under ledelse av kaptein Klarius Mikkelsen på MT «Thorshavn».
*Lincoln Ellsworth andre ekspedisjon, 1934–35.
*Lincoln Ellsworth tredje ekspedisjon, 1935–36. Foretar en trans-antarktisk flygning fra Dundee Island til Rossbarrieren.
*I den antarktiske hvalfangstsesongen 1934–35 opererer to landstasjoner (Grytviken og Leith Harbour), 23 hvalkokerier og 153 hvalbåter. Japan fanget i Sørishavet for første gang, med kokeriet «Tonan Maru».
*I den antarktiske hvalfangstsesongen 1935–36 opererer to landstasjoner (Grytviken og Leith Harbour), 24 hvalkokerier og 175 hvalbåter.

## Begivenheter og etableringer
* 20. februar – Thorshavn-ekspedisjonen heiste det norske flagget ved Vestfold Hills. Caroline Mikkelsen, kona til kapteinen på «Thorshavn», Klarius Mikkelsen, var sannsynligvis den første kvinne på det antarktiske kontinentet.
* 29. mars – Norge forbyr fangst av pelsseler og elefantseler på Bouvetøya og Peter I Øy.
* 31. desember – Vulkanutbrudd på Bristol Island i Sør-Sandwichøyene.

## Oppdagelser og vitenskapelige resultater
*20. februar – Thorshavn-ekspedisjonen oppdager Ingrid Christensen Kyst.
*23. november – Lincoln Ellsworth oppdager Ellsworth Mountains under sin trans-antarktiske flygning.

## Fødsler
*

## Dødsfall
*20. oktober – Adolphus Greely, amerikansk offiser og polarutforsker.
*Ukjent dato – Herbert Ponting, britisk fotograf og Antarktis-utforsker.

## Referanser


## Litteratur
*
*
Now I’m Here

**«Now I'm Here»** er en sang med det engelske rockebandet Queen. Den var den sjette sangen på bandets tredje album, *[[Sheer Heart Attack]]* fra 1974, og ble skrevet av bandets gitarist Brian May mens han lå på sykehus med hepatitt.

*Now I'm Here* ble utgitt på singel (med kodenavnet EMI 2256) 17. januar 1975. B-siden var *Lily of the Valley (Single Edit)*. Produsenter var Roy Thomas Baker og Queen.

Sangen er bemerket for sitt harde riff og vokalharmonier. Sangen var en livefavoritt, fremført på praktisk talt hver eneste konsert fra slutten av 1974 til og med 1986. Den er én av få sanger som ikke fikk nytt liv på Queen + Paul Rodgers tour i 2005.
Den var med på samlealbumet *[[Greatest Hits (Queen-album)|Greatest Hits]]* (1981) og på samlealbumet *[[Queen Rocks]]* (1997). I mars 2005 plasserte Q Magazine «Now I'm Here» som nummer 33 på sin liste over *the 100 Greatest Guitar Tracks*.

## Besetning
*John Deacon: Bassgitar. 
*Brian May: Solo- og rytmegitar, backingvokaler, hammondorgel og piano.
*Roger Meddows-Taylor: Trommer, backingvokaler 
*Freddie Mercury: Vokal

## Liveinnspillinger
**[[Live Killers]]* (1979)
**[[Concerts for the People of Kampuchea (Album og EP)|Concerts for the People of Kampuchea]]* (1979) (Innspilt på bandets julekonsert i  Hammersmith Odeon, London)
**[[Queen Rock Montreal]]* (1981)
**[[Queen on Fire - Live at the Bowl]]* (1982)
**[[Live at Wembley '86]]* / *[[Queen Live at Wembley Stadium|Live at Wembley Stadium]]* (1986)
**[[The Freddie Mercury Tribute Concert]]* (1992) (spilt av Def Leppardog Brian May)
**[[Live at the Brixton Academy (Brian May-album)]]* (1993)

## Norsk versjon
G. Johansen har skrevet en norsk tekst. Den norske tittelen er «Gi meg mitt liv igjen».

### Innspilling
*Yankee. Utgitt på LP-platen *[[Go'biter]]* (Tambourine TAM&nbsp;1003) i 1975.

## Listeplassering
Versjonen til Queen lå på førsteplassen på den britiske singlelisten, da den ble utgitt i 1975.

## Referanser


## Anmeldelse
*Melody Maker, 25 January 1975 (QueenCuttings)
Immanuelkirche (Berlin)

**Immanuelkirche** er en evangelisk kirke i Winsviertel, Prenzlauer Berg i Berlins bydel Pankow. Kirken ble innviet 21. oktober 1893 og er oppført i nyromansk stil. Den har status som kulturminne.
## Referanser


## Eksterne lenker
*
Torben Grue

**Torben Grue** (født 21. januar 1971) er en norsk musiker og vokalist fra Nittedal. Han har tidligere spilt trommer i band som Vomit, Mayhem, Kvikksølvguttene, Crabtackle og The Popcorn Explosion og vært vokalist i punkbandet Børre & Bløderne. Han har utdanning som profesjonell operasanger, og han har de senere år også sunget og spilt bassgitar i The Sniffercats, gitar i Bony Maronie og tangenter i Sister Rain.

## Eksterne lenker
*
Polaråret 1902

## Ekspedisjoner

### Arktis
*Den andre Fram-ekspedisjonen 1898–1902 under ledelse av Otto Sverdrup.
*Den svensk-russiske meridianbue-ekspedisjonen 1899–1902.
*Den russiske polekspedisjonen 1900-1903 med «Zarja»
*Den første Nordpol-ekspedisjonen utrustet av  den amerikanske industrimannen William Ziegler, ledet av Evelyn Briggs Baldwin.
*Den norske Aurora Polaris-ekspedisjonen 1902–03, organisert av Kristian Birkeland.
*Den litterære Grønlands-ekspedisjonen 1902–04 til Grønlands vestkyst med Ludvig Mylius-Erichsen og Knud Rasmussen.

### Antarktis
*Den britiske Discovery-ekspedisjonen 1901–04 under ledelse av Robert Falcon Scott til McMurdo-sundet.
*Den tyske Gauss-ekspedisjonen 1901–03 under ledelse av Erich von Drygalski til Øst-Antarktis.
*Den svenske antarktisekspedisjonen 1901–03 under ledelse av Otto Nordenskjöld til Antarktishalvøya.
*Den skotske Scotia-ekspedisjonen 1902–04 under ledelse av William Bruce til Weddellhavet og Sør-Orknøyene.

## Begivenheter og etableringer
*30. desember – Et sledeteam fra Discovery-ekspedisjonen setter sørlig rekord på 82°28' S.

## Oppdagelser og vitenskapelige resultater
*McMurdo Dry Valleys, Alexandra Mountains, Drygalskitungen og Scott Island oppdages av Discovery-ekspedisjonen.
*Coats Land oppdages av Scotia-ekspedisjonen.
*Hope Bay oppdages av den svenske antarktisekspedisjonen.

## Fødsler
*24. april – Finn Devold, norsk meteorologi, marinbiologi og polarforsker.
* ukjent dato – James Marr, skotsk marinbiolog og polarutforsker.

## Dødsfall
*11. mars – , matros på Discovery-ekspedisjonen, omkom etter å falt utfor en isskrent.
* – Eduard Toll, russisk geolog og polarforsker.

## Referanser


## Litteratur
*
*
Rasmark

**Rasmark** er en naturtype som omfatter skrenter og bratte dalsider der det går skred i form av steinras fra bergvegger, snøras eller utrasinger i ustabile løsmasser, for eksempel leirras. I Naturtyper i Norge tilhører rasmark natursystemhovedtypene «åpen ur og snørasmark», «åpen skredmark» og «nakent berg».

Denne naturtypen finnes spredt både i kulturlandskapet, langs kysten, i skogen og på fjellet. Rasmark utgjør antakelig mindre enn et par prosent av arealet under skoggrensa i Norge, men i fjellet utgjør den en større del av arealet. Naturtypen er likevel viktig for mange rødlistearter, spesielt insekter. De ustabile naturforholdene og det bratte terrenget gjør antakelig at rasmarkene er mindre utsatt for menneskelige inngrep enn andre naturtyper med mange rødlistearter.

Vegetasjonen varierer avhengig av bergart, lokalklima og hvor ofte det går nye ras. På finkornet kalkrik skredjord kan det vokse artsrike engsamfunn med sjeldne karplanter og biller. Mnemosynesommerfuglen er i Norge avhengig av kombinasjonen av snørasbetingede rasmarksenger og tilliggende skog og kratt med vertsplanten lerkespore.

I åpen grovsteinet ur kan det finnes rike samfunn av lav og mose som vokser direkte på berg og stein (epilittisk). Variasjonen i lys og fuktighet kan være stor over kort avstand, noe som gir høyt artsmangfold. Åpen og grov steinur kan være et viktig overvintringshabitat for flaggermus i Norge, og en vesentlig del av flaggermusene som er radiomerket sent på høsten og tidlig vinter har anvendt dette habitatet.

I sør- og vestvendte rasmarker kan det vokse skog med varmekrevende treslag som alm, hassel og lind. Her vokser det også andre lyselskende og tørketålende plantearter som barlind, bergmynte, falkbregne, junkerbregne, kantkonvall, krossved, stankstorkenebb, svarterteknapp, taggbregne og vårerteknapp.

Hvis rasmarka vender mot nord eller øst, blir derimot vekstsesongen kortere, og det er mer skygge og fuktighet. Her vokser det ofte gran, og vegetasjonen kan bestå av høystaudearter eller små bregner.

## Litteratur
*

## Eksterne lenker
* Rasmarksskog – sistesjanse.no
* Naturtypedatabasen – Åpen ur og snørasmark 
* Naturtypedatabasen – Åpen skredmark 
* Naturtypedatabasen – Nakent berg
Marius Kristiansen

**Marius Kristiansen** (fullt navn **Marius Stegegjerde-Kristiansen**, født 30. januar 1978) er en norsk produsent, komponist, artist og musiker fra Kolbotn, Akershus. Marius Kristiansen er mest kjent som produsent og samarbeidspartner med deLillos-bassist Lars Fredrik Beckstrøm, country/rock bandet Bob Haley, og The Humble Servants. Han har også produsert flere album med Rune Rudberg.

Marius Kristiansen har produsert utgivelser med Oslo Inn, Bob Haley, Morning At Noon, Laila Angell, John's Epic, The Humble Servants, Lars Fredrik Beckstrøm, Lars Lundevall m.f.

Tredje februar 2012 slapp han debutalbumet *The Movement* på det lille plateselskapet Pilár. Albumet er spilt inn i studioet Sparkle Sound Studios, som også driftes av Marius Kristiansen.

EP'n "Days Go By" ble sluppet 1. juni samme år kun som digital utgivelse.

7. juni 2013 slapp Marius albumet "Statements". Dette er oppfølgeren til debuten "The Movement" fra 2012. Albumet ble produsert av Rune Berg, kjent som låtskriver og gitarist med The Margarets og Number Seven Deli

## Diskografi solo-atist
* *The Movement* (album) (2012)
* *Days Go By* (EP) (2012)
* *Statements* (album) (2013)
* *Live At Kolben* (album) (2014)

## Diskografi produsent
* Beckstrøm Kvartett *Gjest i Mitt Liv* (2018)
* Rune Rudberg Band *Minner* (2018)
* Stein Helge Solstad *Elvane Møtes* (2017)
* Sebastian Haugen *Skarvesteinen* (2017)
* Country Heroes *Southern Insecurity* (2017)
* Rune Rudberg *Kindly Keep It Country* (2016)
* Knut Riisnæs *2nd Thoughts* (2016)
* Kåre Grøttum *På Jorden Et Sted* (2015)
* Bretton Woods *A Fistfull of Zim Dollars* (2013)
* John's Epic *New Beginnings* (2012)
* The Humble Servants *Closer To The Bone* (2012)
* Laila Angell *Changes* (2011)
* Bretton Woods *The White Elephant Album* (2011)
* Oslo Inn *Slike Dager* (2010)
* Morning At Noon *Behind The Dreams* (2011)
* Bob Haley *Catch The Music* (2010)
* Bob Haley *Let It Last* (2008)
* Bretton Woods *I Wanna Work for an NGO* (2008)
* Bob Haley *Bedroom Belongings* (2008)
* Beckstrøm Kvartett *Døgenikt* (2008)
* Beckstrøm *Drøm Videre!* (2006)
* Mr. Smith *Days of Fuzz* (2004)

## Eksterne lenker
* Hjemmeside
* Pilár
Polaråret 1903

## Ekspedisjoner

### Arktis
*Den russiske polekspedisjonen 1900-1903 med «Zarja»
*Den norske Aurora Polaris-ekspedisjonen 1902–03, organisert av Kristian Birkeland.
*Den litterære Grønlands-ekspedisjonen 1902–04 til Grønlands vestkyst med Ludvig Mylius-Erichsen og Knud Rasmussen.
*Roald Amundsens ekspedisjon gjennom Nordvestpassasjen 1903–06.
*Ziegler-ekspedisjonen 1903–05 under ledelse av Anthony Fiala mislyktes med å nå Nordpolen.

### Antarktis
*Den britiske Discovery-ekspedisjonen 1901–04 under ledelse av Robert Falcon Scott til McMurdo-sundet.
*Den tyske Gauss-ekspedisjonen 1901–03 under ledelse av Erich von Drygalski til Øst-Antarktis.
*Den svenske antarktisekspedisjonen 1901–03 under ledelse av Otto Nordenskjöld til Antarktishalvøya.
*Den skotske Scotia-ekspedisjonen 1902–04 under ledelse av William Bruce til Weddellhavet og Sør-Orknøyene.
*Charcots første antarktisekspedisjon 1903–05 under ledelse av franskmannen Jean-Baptiste Charcot til Antarktishalvøya.

## Begivenheter
*12. februar – «Antarctic» synker i Weddellhavet.
*7–9. november – Det argentinske marinefartøyet «Uruguay» kommer Nordenskjölds ekspedisjon til unnsetning.
*24. desember – Adolf Amandus Andresen innleder den moderne hvalfangst på den sørlige halvkule ved å skyte en knølhval i Magellanstredet.

## Etableringer
*Orcadas, den første permanente forskningsstasjonen i Antarktis, etableres på Laurie Island i øygruppen Sør-Orknøyene.

## Oppdagelser og vitenskapelige resultater
*November – Polarplatået oppdages av Robert Falcon Scott på Discovery-ekspedisjonen.

## Fødsler
* 29. januar – Einar Sverre Pedersen, norsk flypioner.
* 10. februar – George Dufek, amerikansk admiral, flyger og Antarktis-utforsker.
* 19. mars – Harold P. Gilmour, amerikansk Antarktis-utforsker.
*10. juli – Håkon Mosby, norsk meteorolog og oseanograf.
* 8. august – Eigil Knuth, dansk billedhugger, forfatter og polarforsker.
*  – Ernst Krenkel, russisk geograf og Arktis-utforsker.

## Dødsfall
*7. juni – , matros på «Antarctic», dør av hjertefeil på Pauletøya
*27. juli – , tysk polarpioner
*6. august – , skipsmaskinist på Scotia-ekspedisjonen, dør av hjerteinfarkt på Laurie Island

## Referanser


## Litteratur
**
Headhunterz

**Willem Rebergen**, bedre kjent under artistnavnet **Headhunterz** (født 12. september 1985, tidligere kjent som **Nasty D-Tuners**) er en nederlandsk musikkprodusent og DJ. Headhunterz var tidligere en duo som i tillegg besto av Bobby van Putten. I 2006 opprettet de plateselskapet Scantraxx Reloaded, som er et underselskap av Scantraxx Recordz. Rebergen er en av de mest kjente innad i hardstylesjangeren.

Som ung startet han med sang, men ble utover i ungdomsårene mere interessert i teknisk musikk. I løpet av karrieren ble han et av de største navnene innen hardstyle, og spilte blant annet på Defqon1 og Qlimax, som er to av de største hardstyle-festivalene i verden.

I 2012 ble han kåret til den 11. beste DJ-en i verden, ifølge DJ Mag Top100 DJs
I 2013 signerte Willem en kontrakt med amerikanske Ultra Records. Ved overgangen fra hardstyle til house, etterlot han sine hardstyle-fans i harnisk. Høsten 2017 annonserte han for sine fans at han går tilbake til sin opprinnelige sjanger - hardstyle.

I tillegg til å opptre solo, er han også med i hardstyle-duoen Project One, bestående av Willem Rebergen (Headhunterz) og Joram Metekohy (Wildstylez).

## Referanser


## Eksterne lenker
* 
* 
* 
*
Tonight My Love Tonight

**«Tonight My Love Tonight»** er en popsang, skrevet av kanadiskfødte Paul Anka.

Han spilte den selv inn. «Tonight My Love Tonight» ble utgitt på singlen ABC-Paramount 45-10194 og var *supervised by* Sid Feller. Den ble utgitt i februar 1961. B-siden var «I'm Just a Fool Anyway».

## Tysk versjon
Fini Busch har skrevet en tysk tekst. Den tyske versjonen heter «Heute nacht im Sternenschein». Svenske Lill Babs, Das Orchester Johannes Fehring, spilte inn sangen. Den ble utgitt på singlen Polydor 24&nbsp;529 i 1961. A-siden var «Wo finde ich den Mann».

## Norsk versjon
Jacob Dybwad har skrevet en norsk tekst. Hans versjon bærer tittelen «Bedre føre var enn etter».

### Innspilling
*Bjelleklang. Utgitt på albumet *[[Dæng Dæng]]* (RCA Victor PD&nbsp;74998 (CD) og RCA Victor PL&nbsp;74998 (LP)) i mai 1991.

## Listeplassering
Ankas versjon lå som # 14 på Billboard Hot 100-listen i 1961.

## Referanser
Hokksund Idrettslag

**Hokksund Idrettslag** (stiftet 3. januar 1904 som *Eiker Skiklub*) er et idrettslag fra Hokksund i Øvre Eiker, Buskerud, som driver med håndball og skiidrett.

## Historikk
*Klubben ble stiftet som *Eiker Skiklub* den 3. januar 1904.
*I 1927 slo klubben seg sammen med *[[Haugsund Idrætsforening]]* og dannet *[[Eiker Ski- & Ballklubb]]*.
*I 1959 slo klubben seg sammen med *[[Falk-Kameratene]]* og dannet *Hokksund Idrettslag*.

## Idretter
### Fotball

Yngvar Iversen var trener for A-laget fra sammenslåingen til og med 1961. Med Sigurd Meløe som trener manglet klubben kun ett mål på opprykk til 4. divisjon i 1964. I 1968 vant de sin avdeling i 5. divisjon og rykket opp etter tre kvalifiseringskamper mot Sportsklubben Speed fra Oslo (0-1, 1-0 og 1-0). I 1969 fikk A-laget betalt trener, men allerede året etter bar det ned i 5. divisjon igjen. Juniorlaget ble fylkesmester i 1970 og 1971 (gutter født mellom 1952 og 1955). De slo lag som Strømsgodset, Mjøndalen, Drafn og Åssiden.

Laget rykket ned i 6. divisjon i 1978. I 1981 vant de sin avdeling og ble kretsmestere. I 1982 rykket A-laget ned på nytt, og fram til nedleggelsen av fotballgruppa i 1988 forble A-laget i 6. divisjon. På et ekstraordinært årsmøte 31. oktober 1988 ble fotballgruppen avviklet, og *[[Eiker Fotballklubb]]* stiftet som en sammenslåing med fotballgruppene i *[[Loesmoen]]* og *[[Eiker Kvikk]]*. Stemmetallene var 36 for og 6 imot vedtaket.

## Kjente utøvere
*Ole Bremseth, skihopper
*Tor Håkon Holte, langrennsløper
*Geir Holte, langrennsløper
*Sondre Turvoll Fossli, langrennsløper
*Timo André Bakken, langrennsløper

## Kilder
*Bruknapp, Kjell (red.): *TOPP OG BREDDE  Hokksund Idrettslag gjennom 100 år : 1904-2004*, Hokksund 2003

## Eksterne lenker
* 
* Falkbanen - Nordic Stadiums
Desigual

**Desigual** er et spansk motehus og klesmerke med hovedkontor i Barcelona. Merket er kjent for sin design med bruk av tøymerker, sterke, flammende farger og kreativ graffiti kunst. Etter etableringen av sveitsiske Thomas Meyer i 1984, har selskapet blitt ledet av Manel Adell siden 2002. Desigual selger klær for kvinner, menn og barn, samt forskjellig tilbehør. I perioden 2002 til 2009 oppnådde selskapet 60 % årlig vekst, med en omsetning på €250 millioner i 2009, €440 millioner in 2010 og €560 millioner i 2011. 

I 2011 hadde Desigual 3000 ansatte i nær 50 land. 

## Referanser

## Eksterne lenker
*
Christian Thaulow (1864-1930)

**Christian Thaulow** (født 25. mars 1864 i Trondhjem, død 12. september 1930 samme sted) var en norsk kjøpmann og politiker (H). Han var Trondhjem bys ordfører fra 1905 til 1907.

## Liv og virke
Han ble født i Thaulowgården i Ravnkloa som sønn av Hans Henrik Thaulow og Ulrikke Eleonore Steffens Jenssen. Morfaren var brukseier og ordfører i Strinda Lauritz Dorenfeldt Jenssen, og morbroren var brukseier Lauritz Jenssen. Selv var han oppkalt etter sin farfar med samme navn, som grunnla grossistfirmaet Chr. Thaulow & Søn i 1831. Firmaet var på Christian Thaulow den yngres tid det ledende nordenfjells innen jern, stål og andre metaller, bygningsartikler og jernvarer. Da faren døde i 1889, ble firmaet drevet for regning av moren, men under bestyrelse av Christian Thaulow. Han ble firmaets eneeier da moren døde i 1898, og ledet det frem til sin død.

Han tok artium ved reallinjen ved Trondhjems katedralskole i 1883 og hospiterte ved Trondhjems Tekniske Læreanstalt, ettersom han fattet sterk interesse for naturvitenskap, især zoologi, men begynte senere å studere medisin. Etter råd fra en slektning som var stipendiat i jus, byttet han studium, og tok juridisk embedseksamen i 1887.

Han påtok seg en rekke offentlige og private verv, så som formann i Trondhjems Handelsstands Forening i 1898, 1903–1904 og 1909–1912, medlem av børs- og handelskomiteen ved Trondhjems Børs, styreformann ved Trondhjems Handelsgymnasium, medlem av representantskapet i Norges Bank og styremedlem i Trondhjems Historiske Forening fra starten i 1897. Han sørget for å utgi farfarens store personalhistoriske verk med rundt 1&nbsp;300 biografier fra Trondhjem på 1700- og 1800-tallet.

Thaulow var medlem av Trondhjem bystyre fra 1897 til 1922 og byens ordfører fra 1905 til 1907. Varaordførere var advokat Odd Klingenberg og banksjef Knut Julius Sønderaal. Thaulow var varamann til Stortinget fra kjøpstedene Trondhjem og Levanger, og møtte i 1906 for avdøde Otto Christian Hiorth.

Han giftet seg i 1890 med Julie Augusta Wefring, datter av sogneprest i Vår Frue kirke Mads Iver Wefring og Hilda Grimelund, og søster av sykehusdirektør, stortingsmann og statsråd Karl Wilhelm Wefring. De fikk seks barn. Deres eneste sønn, som også het Christian Thaulow, overtok ledelsen i firmaet etter at faren døde etter en tids sykeleie i 1930.

## Utmerkelser
Etter kong Haakon VII og dronning Mauds kroning i Nidarosdomen i 1906 ble ordfører Thaulow utnevnt til ridder av 1. klasse av St. Olavs Orden «for allmennyttig virksomhet» og tildelt Kroningsmedaljen 1906 av 1. klasse. Thaulow ble også ridder av 2. klasse av den prøyssiske Kroneordenen dette året.

## Referanser


## Eksterne lenker
* 
*
Jens Ludvig Paul Flor

**Jens Ludvig Paul Flor** (født 15. mars 1827 i Trondhjem, død 7. april 1887 samme sted) var en norsk handelsmann, sparebankkasserer, tollinspektør og politiker (H). Han var stortingsmann for Kristiansund 1865–1879.

Han var sønn av infanterikaptein Jens Martinius Flor og hustru Anna Lovisa Bratt (Carlsten). Han hadde ni yngre søsken. Morsslekten var svensk, mens farsslekten hadde forgreninger på Nordmøre og i fjellbygdene i Sør-Trøndelag. Både oldefaren, farfaren og faren var gårdbrukere på Ner-Løvold i Gjemnes i daværende Tingvoll prestegjeld. Gården ble solgt på auksjon etter farens død i 1852, da heller ikke en stor løsøreauksjon hadde vært nok til å dekke familiens fordringer.

Flor kom til Kristiansund som handelsbetjent i 1845 og giftet seg med Hanna Baars, datter av handelsmann og skipsfører H.A. Baars. Flor ble handelsborger i Kristiansund i 1857 og drev importforretning i Vågen. Han var også sparebankkasserer fra 1863 til 1878. Flor var Kristiansunds ordfører i 1867, 1868, 1873, 1874 og 1876 og stortingsmann for Kristiansund fra 1865 til 1879. Senere ble også hans yngste bror Gustav Julius Flor stortingsmann for Finnmark.

Flor gjorde seg nok bemerket for sin innsats som formann i Stortingets tollkomité og medlem av tollkommisjonen av 1874 til å bli utnevnt til tollinspektør i fødebyen Trondhjem i 1877. Han var også Trondhjems ordfører i 1883 og 1884, suppleant (varamann) til Stortinget for Trondhjem og Levanger fra 1883 til 1888 og medlem av representantskapet i Norges Bank fra 1882. På Flors tid som tollinspektør lå Trondhjems tollbod (tollkammer) på en av bryggene i Kjøpmannsgaten. Flor og hustruen bodde i Kjøpmannsgaten 34 (Gramgården), hvor han døde i 1887 og hun i 1896. De etterlot seg ingen barn.

Han ble utnevnt til ridder av 1. klasse av St. Olavs Orden i 1887 «for embedsfortjeneste» og til ridder av den svenske Nordstjerneordenen.

Tollinspektør Flors gate i Kristiansund er oppkalt etter ham.

## Referanser


## Eksterne lenker
*
Hokksund Fotballklubb

**Hokksund Fotballklubb** (stiftet 31. oktober 1988 som *Eiker Fotballklubb*) er et fotballklubb fra Hokksund i Øvre Eiker, Buskerud.

## Historikk
Klubben ble stiftet 31. oktober 1988 på et ekstraordinært årsmøte i Hokksund Idrettslag, der idrettslagets fotballgruppe ble avviklet. Sammen med fotballgruppene i *[[Loesmoen]]* og *[[Eiker Kvikk]]*, stiftet de *Eiker Fotballklubb*.

A-laget spiller i 2011 i 5. divisjon, etter å ha rykket ned fra 4. divisjon i 2010 og 3. divisjon i 2009.

### Tabellen 2023

## Kjente spillere
*Lars Fuhre
*Herman Stengel
*Gustav Wikheim

## Eksterne lenker
*
Tanzanias nasjonalforsamling

**Tanzanias nasjonalforsamling** (swahili **) er Tanzanias lovgivende myndighet.

Det er et ettkammersystem hvor de folkevalgte sammen med Tanzanias president utgjør parlamentet i Tanzania. Det består av 393 representanter. Parlamentet holder til i landets hovedstad, Dodoma.

## Se også
* Liste over representanter i Tanzanias nasjonalforsamling
* Liste over speakerne i Tanzanias nasjonalforsamling

## Eksterne lenker
*
Pyntentunnelen

**Pyntentunnelen** er en veitunnel i Skaun kommune i Trøndelag mellom Børsa og Buvika. Tunnelen er en del av Fv800. Den er 44 meter lang.

## Se også
* Veitunneler i Norge
* Undersjøiske veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@254862,7030858,13/vegobjekt:85348260:58b02c:67)
Gimstunnelen

**Gimstunnelen** er en veitunnel i Melhus kommune i Trøndelag. Tunnelen er bygd som kulvert og er del av fylkesvei 708. Den er 90 meter lang.

## Se også
* Melhusbrua

* Veitunneler i Norge
* Undersjøiske veitunneler i Norge

## Referanser
Svølgjatunnelen

**Svølgjatunnelen** er en veitunnel i Svølgja i Holtålen kommune i Trøndelag. Tunnelen er en del av fylkesvei 30. Den er 730 meter lang.

## Se også
* Veitunneler i Norge
* Undersjøiske veitunneler i Norge

## Referanser
Kabwe Zuberi Zitto

**Kabwe Zuberi Zitto** (født 24. september 1974) er en tanzaniansk politiker for partiet Chadema. Zitto ble valgt inn i Tanzanias nasjonalforsamling i 2005 for valgkretsen Kigoma Kaskazini, og ble gjenvalgt i 2010. Han har også vært visegeneralsekretær i Chadema siden 2007. Han har studert økonomi ved Universitetet i Dar-es-Salaam og Bucerius Law School i Tyskland. Som medlem av opposisjonspartiet Chadema er han skyggefinansminister.

## Eksterne lenker
* 
* Kabwe Zuberi Zitto, Parliament of Tanzania
Selvskjærende skrue

**Selvskjærende skrue** er en skrue med en spiss som har en evne til å lede bort rester som fremkommer ved nedboring i emnet. Det er derfor ikke nødvendig med forboring, hvilket sparer både tid og slitasje på boremateriell. De kan brukes i metallplater, og er selvskjærende selv om de kun er i inngrep med platen i skruehullets overflate.
Settskrue

En **settskrue** eller **pinolskrue** er en type skrue med gjenger på hele sin lengde. Skruehodet er som regel innvendig med spor til sekskantnøkkel, eventuelt torx eller lignende. Det finnes flere forskjellige profiler for spissen.

Settskruer brukes som regel for å feste et objekt inni et annet objekt. Settskruen strammes da mot det indre objektets overflate for å forhindre at de to objektene beveger seg i forhold til hverandre. Settskruer kan for eksempel brukes for å forhindre bevegelse mellom de to (roterende) deler, som for eksempel i en akselkrage. Et annet eksempel er settskruer brukt mellom et hjul og en aksling via et nav. Skruen skrues da inn i gjengeåpningen på navet så skruespissen strammer mot akslen. I tilfeller hvor dette gir for svak låsing mellom de to delene kan det freses ut en mindre flate på akslen for å øke friksjonsarealet.

## Spiss

Settskruer fås med forskjellige typer spisser for forskjellige formål:
* Flat spiss: Egentlig ikke en spiss, men heller en skrue med helt flat bunn (skåret vinkelrett over).
* Avrundet spiss eller kuleformet spiss.
* Konisk spiss: Brukes for at settskruen skal grave seg ned i et mykere materiale (f.eks. en aksling).
* Kraterspiss: Spenner mot akslingen med en grop/ringformet spiss, og har derved større spennkraft enn en konisk spiss.
* Riflett kraterspiss: Samme som kraterspiss, men med rifling for bedre feste.
* Innsnevret flat spiss: Mangler på det ytterste stykket av spissen. Kan anvendes i tilfeller hvor et hjul må kunne gå rundt i forhold til akslingen, men ikke falle av akslen. Skruen holder da fast hjulet via et nedfrest spor i akslen.

## Skruehode

Det mest vanlige skruehodet på settskruer er sekskantnøkkel, men det er også vanlig med flatspor og Torx.

## Se også
* Spennstift
* Saksesplint
* Gjengestang
Distrikter i Haryana

Liste over **distrikter i Haryana**. Distriktene er en administrativ inndeling av den indiske delstaten Haryana. 

}
|
|
|-
|Hisar 
|
|
|
|
|-
|Bhiwani
|
|
|
|
|-
|Gurgaon
|
|
|
|
|-
|Karnal
|
|
|
|
|-
|Sonipat
|
|
|
|
|-
|Jind
|
|
|
|
|-
|Sirsa
|
|
|
|
|-
|Yamuna Nagar 
|
|
|
|
|-
|Panipat
|
|
|
|
|-
|Ambala	
|
|
|
|
|-
|Mewat
|
|
|
|
|-
|Kaithal
|
|
|
|
|-
|Rohtak
|
|
|
|
|-
|Palwal	
|
|
|
|
|-
|Kurukshetra
|
|
|
|
|-
|Jhajjar
|
|
|
|
|-
|Fatehabad
|
|
|
|
|-
|Mahendragarh
|
|
|
|
|-
|Rewari	
|
|
|
|
|-
|Panchkula
|
|
|
|
|}

## Referanser
Palwal (distrikt)

**Palwal** (hindi: पलवल जिला) er et distrikt i den indiske delstaten Haryana. Distriktets hovedstad er Palwal. 15. august 2008 ble Palwal dannet som det 21. distriktet i Haryana.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 22,65 % av befolkningen.

Barn i alderen 0 til 6 år utgjorde 16,50 % i 2011 mot 24,94 % i 2001. Antallet jenter i den alderen per tusen gutter er 862 i 2011 mot 853 i 2001.

## Referanser


## Eksterne lenker
*
Alcoutim

**Alcoutim** er en kommune (concelho) i Distrito de Faro i den portugisiske regionen Algarve. Kommunens areal er  575,3 km² og i 2011 hadde den 2&nbsp;917 innbyggere. Kommunen grenser i nord til Mértola, i øst til Spania (kommunene El Granado, Sanlúcar de Guadiana og San Silvestre de Guzmán i Andalucía), i sørøst til Castro Marim, i sørvest til Tavira og i vest til Loulé og Almodôvar.

## Kommunens sogn
Alcoutim består siden 2013 av fire sogn (freguesias):
* Alcoutim e Pereiro
* Giões
* Martim Longo
* Vaqueiros

## Befolkningsutvikling

## Referanser




## Eksterne lenker
*
Moses Paulen

**Moses Paulen** (født 1893 på gården Paulen i Jølster, død 1979 samme sted) var en norsk bonde, felespiller og komponist. Paulen var en markant skikkelse innen folkemusikk i Jølster og Breim.

Paulen var en av 9 søsken, der han selv og brødrene Petter (1902–1987) og Adolf (12. februar 1912-1976) stod for mer enn hunde slåtter som regnes blant tradisjonsmusikken fra Jølster og Breim.  

Moses Paulen gikk i lære hos Gabriel Reed fra Breim og Anders Reed, fra Utvik. Etter det ble han selv felelærer i Jølster, samtidig som en aktiv spillemann i kommunen.

## Eksterne lenker
* NRK fylkesleksikon om Moses Paulen
* Fylkesarkiver Sogn og Fjordane om Moses Paulen
Aljezur

**Aljezur** er en kommune (concelho) i Distrito de Faro i den portugisiske regionen Algarve. Kommunens areal er  323,5 km² og i 2011 hadde den 5&nbsp;884 innbyggere. Kommunen grenser i nord til Odemira, i øst til Monchique, i sørøst til Lagos, i sørvest til Vila do Bispo og i vest til Atlanterhavet

## Kommunens sogn
Aljezur består siden 2013 av fire sogn (freguesias):
* Aljezur
* Bordeira
* Odeceixe
* Rogil

## Befolkningsutvikling

## Referanser




## Eksterne lenker
*
Castro Marim

**Castro Marim** er en kommune (concelho) i Distrito de Faro i den portugisiske regionen Algarve. Kommunens areal er 300,9 km² og i 2011 hadde den 6&nbsp;747 innbyggere. Kommunen grenser i nord og nordvest til Alcoutim, i øst til Spania, i sørøst til Vila Real de Santo António, i sør til Atlanterhavet, i sørvest til sognet Vila Nova de Cacela (eksklave tilhørende kommunen Vila Real de Santo António) og i vest til Tavira.

## Kommunens sogn
Castro Marim består av fire sogn (freguesias):
* Altura
* Azinhal
* Castro Marim
* Odeleite

## Befolkningsutvikling

## Referanser




## Eksterne lenker
*
Arkitekturåret 1933

## Bygninger
*Renovasjonen av Myer Emporium fullføres, på Bourke Street, Melbourne.
* Round House, tegnet av Berthold Lubetkins Tecton Architectural Group til gorillaene ved London Zoo, en av de første modernistisk bygninger i Storbritannia.
*Battersea Power Station i London, med Giles Gilbert Scott som konsulterende arkitekt, starter operasjonen.
*Royal Masonic Hospital (seinere Ravenscourt Park Hospital) ved Ravenscourt Park i London, av Thomas S. Tait fra Sir John Burnet, Tait and Lorne, åpner.  
*Villa Markelius i Stockholm, tegnet av Sven Markelius selv.

## Hendelser
* Bauhausskolen i Berlin blir permant stengt av naziregjeringen.
*Modern Architectural Research Group (MARS Group) etableres som en tenketank av yngre arkitekter og kritikere involvert i modernistbevegelsen i Storbritannia.
*Fullføringen av restaureringen av Herstmonceux Castle i England av Walter Godfrey.

## Priser
* AIA Gold Medal – Ragnar Östberg.
* Royal Gold Medal – Charles Reed Peers.
* Prix de Rome, arkitektur: Alexandre Courtois,Robert Camelot,Charles-Gustave Stoskopf

## Publiseringer
*John Betjeman – *Ghastly Good Taste, or the depressing story of the rise and fall of British architecture*.
**The Information Book of Sir John Burnet, Tait & Lorne*.

## Fødsler

* 27. februar – Livio Vacchini, sveitsisk arkitekt (død 2007)
* 11. juni – Josef Paul Kleihues, tysk arkitekt (død 2004)
* 23. juli – Raimund Abraham, østerriksk-amerikansk arkitekt (død 2010)
* 25. juni – Álvaro Siza Vieira, portugisisk arkitekt
* 23. juli – Raimund Abraham, østerriksk-amerikansk arkitekt (død 2010)
* 29. oktober – John Andrews, canadisk-australsk arkitekt

## Dødsfall

## Bildegalleri

Ulrik_Adolph_Plesner.jpg|Ulrik Plesner(1861-1933)
Olaf_Boye.jpg|Olaf Boye(1864-1933)
Adolf_Loos_(1870–1933)_(vor_1920;_Franz_Löwy).jpg|Adolf Loos(1870-1933)
Richard_Rogers_(2013)_(cropped).jpg|Richard Rogers(1933–2021)


## Referanser
Lagoa (Algarve)

**Lagoa** er en kommune (concelho) i Distrito de Faro i den portugisiske regionen Algarve. Kommunens areal er 88,5 km² og i 2011 hadde den 22&nbsp;975 innbyggere. Kommunen grenser i nord og øst til Silves, i vest til Portimão og i sør til Atlanterhavet.

## Kommunens sogn
Lagoa består fra 2013 av fire sogn (freguesias):
* Estômbar e Parchal
* Ferragudo
* Lagoa e Carvoeiro
* Porches

## Befolkningsutvikling

## Referanser




## Eksterne lenker
*
Regia Mtema

**Regia Estelatus Mtema** (1980–2012) var et tanzaniansk politiker i partiet Chadema. Hun kom fra byen Ifakara i regionen Morogoro, og stilte for første gang til valg i Ifakara i 2010. Hun fikk 45 % av stemmene, men tapte valget til sittende CCM-representant Abdul Mteketa. Hun ble likevel parlamentsmedlem, da hun fikk tildelt et av de rundt hundre spesialsetene for kvinner. Mtema hadde en Bachelor of Science i privatøkonomi og ernæring fra Landbruksuniversitetet i Sokoine.

Hun døde i en bilulykke ved Ruvu i Morogoro tidlig lørdag 14. januar 2012. Flere hundre deltok i begravelsen hennes i Ifakara, deriblant president Jakaya Kikwete.

## Referanser
Albufeira

**Albufeira** er en bykommune (concelho) i Distrito de Faro i den portugisiske regionen Algarve. Kommunens areal er  140,6 km² og i 2011 hadde den 40&nbsp;828 innbyggere. Kommunen grenser i vest og nordvest til Silves, i nordøst og øst til Loulé og i sør til Atlanterhavet.

I løpet av sommersesongen besøker over 300&nbsp;000 turister Albufeira.  

## Kommunens sogn
Albufeira består siden 2013 av fire sogn (freguesias):
* Albufeira e Olhos de Água
* Ferreiras
* Guia
* Paderne

## Befolkningsutvikling

## Referanser


## Eksterne lenker
*
Scottish League Cup

**Scottish League Cup** er en fotballturnering som er åpne for de 42 klubbene som deltok i Scottish Football League og Scottish Premier League, senere i Scottish Professional Football League. 

Som Scottish Cup, avvikles turneringen som en enkel utslagsturnering hvor lagene settes opp parvis mot hverandre etter loddtrekning. Hvem som får hjemmebane avgjøres også gjennom loddtrekningen. Uavgjorte kamper går til ekstraomganger og eventuelt straffekonkurranse.

Semifinalene og finalene spiller normalt på Hampden Park i Glasgow.

Fram til 1995 fikk vinneren deltakelse i europacup-turneringene, men mistet dette da Skottland fikk færre lag med i disse turneringene.

## Finaler

## Flest mesterskap

## Eksterne lenker
* Alle finalene på rsssf.com
Olhão

**Olhão** er en kommune (concelho) i Distrito de Faro i den portugisiske regionen Algarve. Kommunens areal er 130,9 km² og i 2011 hadde den 45&nbsp;396 innbyggere. 

## Kommunens sogn
Olhão består siden 2013 av fire sogn (freguesias):
* Moncarapacho e Fuseta
* Olhão
* Pechão
* Quelfes

## Befolkningsutvikling

## Bilder

Fil:Mercado de Olhao.JPG|Torg
Fil:Olhao_Marina.jpg|Havn
Fil:Olhao Portugal aerial view.jpg|Vy


## Referanser




## Eksterne lenker
*
Canossa

:*Se annet sted for kommunen Canossa.
*'Canossa''' er en borgruin nord i Italia, kjent for begrepet Canossagang.

Den ligger på en vanskelig tilgjengelig klippe i provinsen Reggio Emilia om lag tjue kilometer sørøst for byen Parma.

Borgen ble bygd rundt år 940 av Adalberto Atto, sønn av Sigifredo av Lucca som var lombardisk fyrste, overhoder i adelsfamilien "Canossa" eller "Atto". 

Foruten å være residens for borgherren var der også et kloster for 12 benediktinermunker, og det var en kirke viet til St. Apollonio. Borgen var beskyttet med et tredobbelt murverk. Mellom de to ytterste murene var bygninger for besetningen og tjenerskapet.


Canossa ruins.jpg|Ruinene 
Resti del castello di Canossa, Italia.JPG | Nærbilde utenfra
Castello di Canossa 20160807c.jpg | Innenfra
Castello di Canossa - Canossa, Reggio Emilia, Italy - December 21, 2014 05.jpg | Klippen rager over tåken

 
Gjennom middelalderen var Canossa en av de kraftigste og best befestede borgene i Italia. Den var beleiret på 950-tallet av Berengar II av Italia (900–66). Han ville nemlig gifte sin sønn Adalbert med den senere keiserinne Adelheid av Det tysk-romerske rike (931–99), som gjemte seg i Canossaborgen.

Canossa er verdenskjent for møtet mellom keiser Henrik IV og pave Gregor VII under investiturstriden i 1077 og den botsgangen Henrik gjorde før møtet, og som har gitt opphav til begrepet kanossagang.

I 1255 ble borgen ødelagt av styrker fra Reggio. Den ble senere overtatt igjen  av adelsslekten Canossa. Borgen ble igjen overtatt av Reggio, og ble senere overdratt til Huset Este som beholdt borgen fram til 1796. I 1878 ble Canossa overtatt av den italienske stat, som driver stedet som et nasjonalt minnesmerke.

## Referanser
Nahan

**Nahan** er en by i delstaten Himachal Pradesh i India. Den er administrasjonssted i distriktet Sirmaur. Befolkningen var i folketellingen i 2001 på .

Byen ble grunnlagt i 1621. Den var til 1948 hovedstad i fyrstestaten Sirmur.

## Referanser
Leda (måne)

**Leda**, også kjent som ****, er en prograd irregulær satellitt til Jupiter. Den ble oppdaget av Charles T. Kowal fra Mount Palomar Observatory den 14. september 1974 etter den hadde blitt fotografert i tre nette (11.&ndash;13. september; Leda vises på alle bilder). Månen ble oppkalt etter Leda, som var elskerinnen til Zevs, den greske tilsvaringen til Jupiter (som kom til henne i form av en svane). Kowal foreslo navnet og IAU godkjente det i 1975.

Leda tilhører Himalia-gruppen, fem måner som går i bane mellom 11 og 13&nbsp;Gm fra Jupiter med en inklinasjon på ca. 27,5°. Baneelementene angitt er fra januar 2000, men de er under kontinuerlig endring på grunn av solar og planetariske perturbasjoner.

## Noter og referanser
;Noter


;Referanser


## Eksterne lenker
* Leda Profile  av NASA's Solar System Exploration 
* David Jewitt-sider 
* Jupiter's Known Satellites (av Scott S. Sheppard)
Imperial Service Troops

**Imperial Service Troops** var militæravdelinger oppsatt av fyrstestatene i kolonitidens India og stilt til disposisjon for Det britiske imperium. Fyrstestatene tok seg av organisering, finansiering og rekruttering, men avdelingene ble inspisert av britiske offiserer. Avdelingene ble satt inn etter britenes behov og med tilslutning av herskeren i staten avdelingen tilhørte. 

Initiativet til Imperial Service Troops ble tatt etter at russerne vant over den afghanske hær og britene fryktet russisk ekspansjon mot India. Et utvalg fyrstestatene satte opp avdelinger, som de selv måtte finansiere og som ble rekruttert blant innbyggerne i statene. Avdelingene skulle være bedre trent og utrustet enn fyrstestatenes ordinære tropper. Britene organiserte et inspeksjonsystem.

Tidlig på 1900-tallet hadde avdelingene tilknyttet Imperial Service Troops til sammen  mann under våpen, fordelt på  infanterister,  kavalerister,  kamelkavalerister,  sappører og  artillerister. Disse troppene kom i tillegg til soldatene fyrstestatene hadde for internt bruk. Avdelingene som ble satt opp for Imperial Service Troops tilhørte ikke Den britisk-indiske hæren. 

Fyrstestatene Gwalior, Hyderabad, Jodhpur, Mysore, Jaipur, Indore, Patiala, Alwar, Kashmir, Sirmur, Faridkot, Malerkotla, Bharatpur, Bahawalpur og Bikaner bidro med avdelinger til Imperial Service Troops.

Avdelinger tilknyttet Imperial Service Troops ble blant annet satt inn i boerkrigen, bokseropprøret og  første verdenskrig.

I 1920 ble ordningen omorganisert og gitt navnet Indian States Forces. Avdelinger derfra deltok i andre verdenskrig.

## Referanser
Jonas Fjeldstad

**Jonas Ekman Fjeldstad** (1894–1985) var en prisbelønt norsk oseanograf og matematiker.

Han tok cand.real. ved Det Kongelige Frederiks Universitet og ble amanuensis i geofysikk 1922 ved Bergens Museum. Det var Fjeldstad som korrekt antok eksistensen av Lomonosovryggen som deler Polhavet i to store havbasseng. Til dette brukte han bølgedata innsamlet av Harald Ulrik Sverdrup. Bølgestudiene fortsatte i hans dr.philos. 1930, og han utviklet en generell teori for hvordan havets indre bølger oppfører seg kalt (*Interne wellen*, 1933). Fra 1939 var han dosent ved Universitetet i Oslo, professor fra 1947 til 1964.
## Verv og utmerkelser
* Det Norske Videnskaps-Akademi innvalgt 1938
* formann i: Norsk Astronomisk Selskap 1942–43, Norsk Geofysisk Forening 1946–50, Norsk matematisk forening 1946-51, og Nasjonal Komité for Geodesi og Geofysikk. 
* Den Bergenske prisbelønning 1935, 
* Fridtjof Nansens belønning for fremragende forskning 1945
* Framkomiteens Nansenbelønning 1962
* Ridder av 1. klasse av St. Olavs Orden 1965
## Familie
Han var sønn av Johan Fjeldstad (1861–1947) og Emma Christine Ekman (1855–1936). I 1924 giftet han seg med Ellen Totland (1897–).
## Referanser
Manitou (band)

**Manitou** er et progressiv metal-band fra Lyngdal, etablert i 1985 under navnet «Powerslaves».

Bandet er et av de første innen sin musikksjanger i Norge, og deltok på to samlealbum med andre artister, før de ga ut debutalbumet *Entrance* i 1995. De ble så oppløst året etter. Vokalist Øyvind Hægeland fortsatte i bandet Spiral Architect. I 2011 ble bandet gjenforent med comeback-opptreden på Southern Discomfort-festivalen i Kristiansand.

## Diskografi
*1988: Diverse artister – *Norway Rocks* (samlealbum) 	 
*1990: *Desert Storm* (demo)	 	 
*1995: *Entrance* (studioalbum)
*1995: Diverse artister – *A Gathering of 8 Norwegian Prog. Metal Bands* (samlealbum)

## Medlemmer
;Nåværende
*Øyvind Hægeland – vokal
*Tom Erik Erikson – bass
*Per Bertrand Aanonsen – trommer
*Ole P. Fredriksen – gitar
*Jan Schulze – gitar

;Tidligere
*Tor Høiland – gitar

## Referanser


## Eksterne lenker
*  
* Manitou på Rockipedia 
* Manitou på Groove.no

__NOTOC__
S/2003 J 12

**** er en av Jupiters måner, og en av de minste kjente månene i solsystemet. Den ble oppdaget av et lag av astronomer ved University of Hawaii, ledet av Scott S. Sheppard i 2003.

 er ca. 1&nbsp;km i diameter og går i bane rundt Jupiter i en gjennomsnittlig avstand på 17,883 millioner kilometer met den omløpstid på 489,72 dager og en inklinasjon på 142,686° mot ekliptikken (142,618° mot Jupiters ekvator). Månen går i en retrograd retning med en eksentrisitet på 0,4920.

Månen er den innerste av de ytre irregulære retrograde månene til Jupiter, og den ser ikke ut til å tilhøre noen gruppe.

## Referanser


## Eksterne lenker
*
Pajares-demningen

** Pajares-demningen** er en demning sør i provinsen La Rioja i Spania. Det ligger i elva Rio Iregua i nedbørfeltet til Ebro, beliggende nord i landet. Demningen er anlagt i den lille sldeelva Piqueras, rett nedenfor der hvor denne får tilsig av ei mindre østlig sideelv.

Reservoaret er på 1,62&nbsp;km² (162 hektar), mens vannmassene som demmer opp har et volum på inntil 35,3 millioner m³. Selve damanlegget er 73 meter høyt og 501 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Pajeres - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
S/2003 J 2

**** er en retrograd irregulær satellitt som går i bane rundt Jupiter. Månen ble oppdaget av et lag av astronomer ledet av Scott S. Sheppard og David C. Jewitt ved University of Hawaii, og ble offentliggjort 4. mars 2003. Per 2006 er det Jupiters ytterste kjente måne.

 er ca. 2&nbsp;km i diameter og går i bane rundt Jupiter i en gjennomsnittlig avstand på 29,54&nbsp;Gm med en omløpstid på 981,55&nbsp;dager. Inklinasjonen er 154° mot ekliptikken (152° mot Jupiters ekvator) og eksentrisiteten er 0,2255.

## Noter og referanser
;Noter


;Referanser
8. februar-revolusjonen

**8. februar-revolusjonen** (arabisk: , ordrett «februarbevegelsen i 1963»), også kalt **[[Ramadan|Ramaḍān]]-revolusjonen**, var et militært statskupp i 1963 hvor den irakiske delen av Baʿṯpartiet styrtet Iraks statsminister ʿAbd al-Karīm Qāsim. General Aḥmad Ḥasan al-Bakr ble landets nye statsminister, mens ʿAbd as-Salām ʿĀrif ble landets president. De revolusjonære lederne og deres støttespillere refererte til hendelsen som en bevegelse heller enn et statskupp.

## Kilder
* The Independent: Revealed: how the West set Saddam on the bloody road to power ''(Patrick Cockburn, 29. juni 1997)'' Besøkt 22. oktober 2018
Mansilla-demningen

** Mansilla-demningen** er en demning sør i provinsen La Rioja i Spania. Det ligger i elva Rio Najerilla i nedbørfeltet til Ebro, beliggende nord i landet.

Reservoaret er på 2,46&nbsp;km² (246 hektar), mens vannmassene som demmer opp har et volum på 68 – 75 millioner m³. Selve damanlegget er 80 meter høyt og 209 meter lang, og er en gravitasjonsdam. Det er også på samme sted anlagt et motstående reservoar på bare 500.000 m³, med en 18 meter høy demning.

## Se også
*Liste over verdens største vannkraftverk

## Eksterne lenker
* Mansilla - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
14. juli-revolusjonen

**14. juli-revolusjonen** (arabisk: ; *Ṯawrah 14 Tammūz 1958* eller ; *Ḥakarat Tammūz 1958*, julibevegelsen i 1958) var et statskupp som fant sted 14. juli 1958 i Irak, og som kom til å bli slutten på det hasjimittiske Kongeriket Irak, som den britisk-støttede Fayṣal I hadde opprettet i 1932. 1958-revolusjonen styrtet kong Fayṣal II av Irak, kronprins ʿAbd al-Ilāh og statsminister Nūrī as-Saʿīd, som alle ble regnet for å samarbeide med britene. 

Kuppet hadde sitt opphav i misnøyen ved diverse sider av den hasjimittiske politikken, og førte til at Republikken Irak ble oppretta, og at ʿAbd al-Karīm Qāsim ble innsatt som landets statsminister. De frie offiserers bevegelse, som gjennomførte kuppet, rettet seg ikke minst mot den vestlige innflytelsen i Irak. 

## Referanser


## Eksterne lenker
* Artikkel fra Store Norsk Leksikon om Iraks nyere historie
Portimão

**Portimão** er en bykommune i Distrito de Faro i den portugisiske regionen Algarve. Kommunens areal er 182,1 km² og i 2011 hadde den 55&nbsp;614 innbyggere. Kommunen grenser til Monchique i nord, Silves og Lagoa i øst, Lagos i vest og Atlanterhavet i sør.

## Kommunens sogn
Portimão består av tre sogn (freguesias):

## Befolkningsutvikling

## Referanser




## Eksterne lenker
*
Itoizdemningen

** Itoizdemningen** er en demning nordøst i provinsen Navarra i Spania. Det ligger i elva Rio Irati i nedbørfeltet til Ebro, beliggende nord i landet. Den ligger i kommunen Longuida, rett nord for småbyen Aoiz.

Reservoaret er på 11&nbsp;km² (1100 hektar), mens vannmassene som demmer opp har et volum på inntil 418–586 millioner m³. Selve damanlegget er 111–122 meter høyt og 525 meter langt, og er en gravitasjonsdam.

Lengre oppe i samme elv, nesten på grensen til Frankrike, ligger Irabia-demningen og skaper et mindre reservoar.

Utbyggingen berørte naturreservater med europeisk ZEPA-status i området, og var omstridt.

## Se også
*Liste over verdens største vannkraftverk

## Eksterne lenker
* Itoiz - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
São Brás de Alportel

**São Brás de Alportel** er en kommune (concelho) i Distrito de Faro i den portugisiske regionen Algarve. Kommunens areal er 153,4&nbsp;km² og i 2011 hadde den 10&nbsp;662 innbyggere. Kommunen grenser til Tavira i nord og øst, Olhão i sørøst, Faro i sør og Loulé i vest.

## Kommunens sogn
Portimão består av ett sogn (freguesias):

## Befolkningsutvikling

## Referanser




## Eksterne lenker
*
Ullíbarri-Gamboa-demningen

:*Må ikke forveksles med [[Ullivarri-Araazua-demningen]] i samme kommune*
** Ullibarri-Gamboa-demningen** – også kjent under navnet ***Zadorra-demningen***, og videre de loakel skrivemåtene *Ulivarri*, *Ulivari-Ganboa*, osv – er en demning midt i regionen Baskerland (provinsen Alava) i Spania. Det ligger i elva Rio Zadorra i nedbørfeltet til Ebro, beliggende nord i landet. Den ligger i kommunen Arroyabe (Arrazua-Ubarrundia), 15&nbsp;km nordøst for provinshovedstaden Vitoria (Vitoria-Gasteiz). Demningen gir vannforsyning til storbyene Bilbao i nord og Vitoria i sør.

Reservoaret er på 14,9&nbsp;km² (1.490 hektar), mens vannmassene som demmer opp har et volum på inntil 147 millioner m³. Selve damanlegget er 37 meter høyt og 535 meter lang, og er en gravitasjonsdam.

Bare etpar kilometer mot nordvest ligger Urrúnaga-demningen som demmer opp et nesten like stort reservoar.

Omrpådet omkring reservoaret omfatter Mendixur fuglefredningsområde med Ramsar-status, og to naturvernområder (Landa og Garaio)

## Se også
*Liste over verdens største vannkraftverk

## Eksterne lenker
* Ullivarri - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
* Kart over området. Besøkt 29. januar 2012.